앞

<-

다음

->

瑜伽師地論卷第九十一

彌勒菩薩說

三藏法師玄□奉　詔譯

攝事分中契經事處擇攝第二之三

復次□□南曰

離欲未離欲　問因緣染路

保命著處等　皆廣說應知

若有苾芻. 於其欲界或已離欲. 或未離欲. 於五妙欲意所識法. 定地三世. 由三種◑及彼根本所有隨眠. 正雜染時. 於現法中. 不任趣證究竟涅槃. 當知此中由過去世. 依彼取識. 由未來世. 屬彼取識. 由現在世. 著彼取識. 由彼根本所有隨眠. ◑在相續常隨逐故. 執彼取識. 與此相違. 無雜染時於現法中. 堪能趣證究竟涅槃

復次於聖敎中. 當知有四如理問者. 一有◑信. 若諸長者. 若長者子. 二具聰慧多聞苾芻. 三是大師親承侍者. 四卽大師. 有二因緣. 佛於弟子知而故問. 謂觀弟子雖欲請問. 而無無畏. 或於其義無所了知. 爲遮現在未來過故. 爲令正法得久住故

復次由二因緣. 說六識身. 以內六處爲因. 以外六處爲緣. 謂內六處爲彼種子所依附故. 又內六處相續一類. 如先所得畢竟轉故. 境界不爾. 非彼種子所依附故. 又非一類相續轉故. 復次由二種相. 當總了知一切雜染. 一者一切離染自性. 二者一切雜染行路. 言自性者. 所謂欲貪與諸雜染爲根本故. 言行路者. 謂內外處. 能取所取有差別故

復次若諸苾芻. 於二處所. 等隨觀察. 若行若住. 如理作意爲所依止. 於二雜染. 應脫其心. 云何名爲於二處. 所謂自保命忽然◑喪. 不善心殞往諸惡趣. 云何名爲如理作意爲所依止. 復於何等二種雜染. 應脫其心. 謂我寧遭種種楚撻損善. 於己諸處之身. 勿復令我不善心殞生諸惡趣. 又我應當與喜樂俱如實觀察. 爲欲對治現行不善. 懇勵修習諸行無常. 若經行時. 於諸境界執取諸相. 執取隨好所有雜染. 令心解脫. 遠離住時. 於諸不善種種尋思所有雜染. 令心解脫. 當知此中第一雜染. 是相似因. 第二雜染是相似果. 又二雜染現在轉時. 生於二處. 謂自保命. 卽於爾時◑歸◑喪. 不善心殞往諸惡趣. 是故於彼二種雜染. 一刹那中深見過患. 發生◑愧尙爲妙善. 況能相續

復有衆多魔所歸向所有雜染著安足處. 智者了知應當遠避. 謂已離欲諸異生類繫屬定生喜樂諸處所有愛味著安足處. 未離欲者於妙五欲受爲依故. 憙樂諍競貪愛耽染著安足處. 於恩於怨. 諸有情所一切愛◑著安足處. 廣大上品能引境界順樂順苦所求所尋所可貪愛所有三世著安足處. 當知此中. 可欣可樂可愛可意諸句差別. 如前已辯. 不可欣者. 於未來世. 不可樂故. 不可樂者. 於過去世. 由隨憶念不可樂故. 不可愛者. 於諸境界. 不可樂故. 不可意者. 由於諸受不可樂故. 又言苦者. 卽於境界不可樂故. 言損惱者. 卽於諸受不可樂故. 言違背者. 於過去世不可樂故. 言逆意者. 於未來世. 不可樂故

復次有二雜染. 一者外境雜染. 二者內受雜染. 眼等爲依. 於色等境. 起諸貪著. 名外境雜染. 諸觸爲依. 貪著內受. 名內受雜染. 此二雜染. 於永寂滅般涅槃中. 皆不可得. 非諸魔怨所能遊履

復次由十五相. 應當了知一切種類愛見雜染. 謂於諸處由諸◑故. 名藏. 由隨眠故. 名護. 由我見故. 名覆. 所餘差別. 廣說如前攝異門分. 復次總□□南曰

因同分等　唯作緣等　上品貪等

後多住等

別□□南曰

因同分思縛　解脫相觸遍

勝解護根門　敎愛相爲後

諸聖弟子. 因同分識. 隨入無我. 由三種相. 於諸識中正觀而住. 云何因同分識. 隨入無我. 謂由現見五有色處. 四大種身若增若減. 若取若捨. 無常性故. 於緣彼識隨入無常. 無常則苦. 苦則無我. 由是因緣. 隨入無我. 云何隨入無我性已. 由三種相. 於諸識中. 正觀而住. 謂諸邪見. 一切皆以我見爲根. 是故此根必應先斷. 又以正慧卽觀彼識. 所依所緣差別轉故. 有無量種. 又觀此識差別轉時. 如刹那量安住堅實. 尙不可得. 何況畢竟

復次於六處滅究竟. 寂靜無◑論中. 由◑論俱四種行相. 不應思惟. 不應分別. 不應詰問. 唯應依他增長覺慧. 審諦觀察眞實意趣. 云何爲四. 謂或有無. 或異不異. 以彼六處有生有滅. 展轉異相. 施設可知. 由生滅故. 有無可得. 有異相故. 待他種類異性可得. 持自種類前後無別不異可得. 六處永滅. 常寂靜相. 是故由彼◑論俱行四種行相. 思惟觀察不應道理. 當知此中能引無義思惟分別所發語言. 名爲◑論. 何以故. 於如是事. 勤加行時. 不能少分增益善法. 損不善法. 是故說彼名爲◑論

復次於內外處. 若有欲貪境界現前. 或不現前. 而其諸根不能棄捨故. 名爲縛. 若無欲貪. 設有境界正現在前. 諸根於彼尙能棄捨. 況不現前. 故名解脫

復次善修梵行. 於諸蘊處我我所見已永斷者. 若爲損身. 乃至奪命苦受所觸. 終無色變心變可得. 如是名◑善守根相. 彼由如是善守諸根. 四苦解脫增上力故. 得四種喜. 一由當來外緣生苦得解脫故. 二由當來內緣生苦得解脫故. 三於現法般涅槃時. 由二種依所作衆苦得解脫故. 四命終已與世所見草木相似一切衆苦不相續故. 由二種相草木相似. 一者六處離有情想. 與世所見草木相似. 二者六處爲所依止貪瞋癡火乃得燒然. 與世所見草木相似. 善修梵行諸聖弟子. 當來後有苦不生故. 與諸如來成就明力. 少分相似. 非現法緣苦不生故. 設暫生已速疾斷故. 然諸如來. 二種明力. 皆悉成就. 是故說名無上明持

復次有一沙門或婆羅門. 越勝現量. 世間愚夫尙不迷惑. 況諸智者. 一切愚癡所安足處. 虛妄推度以爲依止. 或依前際. 或依現法. 堅固執著建立四種苦樂邪論. 謂依前際. 虛妄計度宿作因故立諸苦樂. 一向自作. 虛妄計度自在變化以爲因故立諸苦樂. 一向他作. 虛妄計度先自在作. 然後宿作因所作故. 立諸苦樂. 自作他作. 虛妄計度無因生故立諸苦樂. 非自非他所作因生. 或依現法虛妄計度. 若隨自欲自作功用. 所生起者. 立爲自作. 若不隨欲. 不自覺知. 他所引者. 立爲他作. 若隨所欲. 自所覺知. 他所引者. 立自他作. 若非自他功用爲先. 所生起者. 但由境界現在前故. 不能了達微細因觸. 便起邪執. 謂非自他所作因生. 立無因生. 此中唯有諸根境識和合所生苦樂可得. 都無前際. 或現法中. 若自若他實有可得. 唯卽於此三事和合. 假立自他. 是故當知. 唯有其觸遍行一切爲苦樂因. 復次由四種相. 正發精進. 速令諸漏永盡無餘. 何等爲四. 一者發起平等精進. 謂不極掉擧. 發勤精進. 令其身心疲◑損惱. 亦不極下. 發起精進. 虛棄身命令無所得. 是名初相. 又不由此而生□慢. 謂我獨能發勤精進. 餘則不爾. 是第二相. 又於正發勤精進果世間安觸所證差別無有愛味. 與此俱行修不放逸. 是第三相. 又於精進平等之相. 能善攝受. 令於當來無有退失. 是第四相. 如是正發勤精進故. 永盡諸漏. 成阿羅漢. 若欲於彼大師有智同梵行所. 記別自己所證差別. 唯阿羅漢六處勝解能正記別. 謂依三學及以五種補特伽羅. 云何名爲六處勝解. 一出離勝解. 二無惱勝解. 三遠離勝解. 四愛盡勝解. 五取盡勝解. 六心無忘失勝解. 云何三學. 一增上戒學. 二增上心學. 三增上慧學. 云何五種補特伽羅. 一者異生處在居家. 唯依於信發生欣樂出離勝解. 從境界縛心求出離. 是名第一補特伽羅. 二者異生旣出離已. 唯依於戒. 於諸有情由身語意行無惱行. 是名第二補特伽羅. 三者異生能斷利養及恭敬愛. 於現法中離欲界欲. 是名第三補特伽羅. 四者有學已見諦跡. 是名第四補特伽羅. 五者無學得阿羅漢. 是名第五補特伽羅. 當知此中. 第一第二處所勝解. 初學所依. 第三處所所起勝解. 與第二學作其所依. 後三處所所起勝解與第三學作其所依. 若由此智能斷煩惱. 及煩惱斷當知是名心無忘失. 又於當來. 後有因斷. 說名愛盡. 現法境界諸雜染斷. 說名取盡. 又彼第一補特伽羅. 雖有正信出離勝解. 而未決定堪於當來令彼一切悉皆棄捨及與變異. 第二有其無惱勝解. 第三有其遠離勝解. 當知亦爾. 若諸有學六處勝解. 雖無堪能當來棄捨及與變異. 然似幼童等持念慧. 皆悉羸劣. 雖生聖處未善修故. 於貪瞋癡. 不能遠離無餘永斷. 由慧劣故. 及由貪等未永斷故. 若遇勝妙境界現前. 時時忘念. 由此因緣而勤生起. 學心解脫及慧解脫. 盡諸煩惱. 是故有學補特伽羅. 仍有所作. 由此分故. 而名減劣. 若阿羅漢六處勝解. 尙無堪能當來變異. 況有棄捨. 善修道故. 貪瞋癡等永斷無餘. 愛盡取盡勝解円滿. 已得盡智無生智故. 六種恒住所攝受故. 所有智慧非如有學時時忘念故. 阿羅漢六處勝解. 由第一義最極円滿. 亦名成就最極淸淨. 非餘下位補特伽羅由此因緣亦無自高記別所解. 於三摩地所行所緣. 無散亂故. 名內心住. 卽三摩地善成滿故. 名不狹小. 一切煩惱皆離繫故. 名善解脫. 所有智慧善積集故. 說名善修. 見滅盡故. 無有愛味. 其心向善而無罪

復次略有三種補特伽羅. 一者不能密護根門. 二者善能密護根門. 云何名爲不能密護根門補特伽羅. 謂如有一. 於諸境界不能如理作意思惟. 於可愛色爲貪欲繼之所◑縛. 於不愛色爲瞋◑◑之所◑縛. 又於彼境不能隨念所有過患. 設有隨念. 不善修習. 由是因緣. 心爲時◑之所覆蔽. 起諸◑已不能制伏. 又是異生未得有學心慧解脫. 於上無學心慧解脫. 不如實知. 由不知故. 於諸有學心慧解脫. 亦不能滿. 彼於爾時未以修力爲所依止. 於煩惱品所有◑重. 未能一永善. 又不依先善思擇力. 念不成就爲因緣故. 當知不能密護根門. 由此三相補特伽羅. 應知不能密護根門. 一由◑故. 二由思擇所攝對治有缺減故. 三由修力所攝對治有缺減故. 與此相違. 當知白品. 於諸根門善能密護

復次由二種相諸聖弟子. 於其大師所說法敎. 能正記別能善宣說. 謂能辯釋眞實義故. 云何爲二. 一者由是意趣宣說. 善能悟入如是意趣. 而正記別

二者如來以無量門廣宣聖敎. 爲無量品補特伽羅種種辯說. 於此法敎不違法性. 能正記別

復次於佛善說法毘奈耶. 深心愛樂新學苾芻. 由二種相. 應正了知. 一由身相無變異故. 二由心相無變異故. 謂由形色極光◑故. 面貌◑怡極鮮潔故. 膚體充實不羸損故. 諸根適悅而寂靜故. 身無變異隨有所得生喜足故. 遠離貪樂畜積資財而受用故. 於其室家無顧戀故. 心無變異. 復有三種◑貪對治. 能令◑貪未生不生. 已生尋斷. 一者思惟不應行想. 二者思惟極不◑想. 三者密護一切根門. 此中密護一切根門. 略廣應知如聲聞地. 謂能密護諸根門者. 不令母邑摩觸身故. 名善護身. 於諸母邑不觀不聽不憶念故. 名善守根. 設見設聞設隨憶念. 卽能長時攝受正念. 以猛利慧深見過故. 名善住念. 彼由如是善護其身. 善守諸根. 善住正念. 便能思惟不應行想. 由此煩惱不能蔽心令暫欣味. 又能思惟極不◑想. 由此煩惱不能蔽心令速廻轉. 復次□□南曰

唯緣尋思願　一切種律儀

入聖敎不護　勝資糧善備

捨所學著處　不善義隨流

菩薩勝餘乘　論施設最後

由先所作諸業煩惱及自種子相續所引諸受. 生起其六觸處. 唯爲作緣. 如心所起功用所引諸取受業. 手唯能作助取受緣. 當知此中道理亦爾. 復次諸有苾芻受用如法邊際臥具. 安住空閑. 若有能令尋思躁擾. 勝妙境相來現於心. 當知是魔品類所作. 此中苾芻應以九相安住其心. 從諸境界相應尋思. 攝心令住無客尋思隨一更起. 若由此依由此境界有所◑味. 於此境界. 隨其所得隨其所住. 能自遠離彼. 於願時於可愛事. 終不依止諸欲尋思. 而有所作. 於◑尋思及害尋思. 亦能遠離. ◑修其心. 於現法中能得涅槃. 得涅槃已. 終不共他諍競而住. 謂諸諍競於佛聖法毘奈耶中. 極作衰損. 如是愚癡所生尋思. 亦不尋思如餘外道. 復次若由先世後有苦因. 於現法中有六觸處果法而轉. 由六境界所損惱時. 若有苾芻. 爲求後有. 自發誓願. 修行梵行. 彼於爾時令其第七後有苦因倍更增長. 轉爲損惱. 於現法中能障涅槃. 由此因緣能得當來有暇. 円滿不決定故. 此後有願. 當知於彼微細縛中. 最極微細. 何以故. 如彼三十三天宮中有一囹圄. 其中禁縛天或非天. 然彼法爾暫得解脫. 以天妙欲遊◑而住. 乃至未起逃竄之心. 此心若起便失妙欲. 還見自身爲縛所縛. 彼◑起心便爲微細縛之所縛. 以時分故. 說名微細. 非難識故而說微細. 由被縛時. 能自解了我今有縛. 若諸苾芻心願後有. 此心若起便卽被縛. 旣被縛已不能了知自身有縛是故此縛最極微細. 當知時分及以難識俱微細. 故名極微細

復次若諸苾芻精勤加行. 守護諸根. 於其律儀及非律儀. 應當了知. 於軟中上世間有學無學律儀. 應當了知. 云何律儀. 謂如有一. 於可愛境諸雜. 染心. 不忍不受不執不取. 設令暫起尋還棄捨. 是名律儀. 云何非律儀. 謂一苾芻如營農者. 親近善士聽聞正法. 如理作意. 正修所緣境界良田. 令其生起善根苗稼. 然其種性猛利多貪. 未嘗串習貪欲對治猛利◑愧. 亦未曾有若遇勝妙境界現前. 彼由本性猛利貪故. 未曾串習貪對治故. 所有◑愧皆羸劣故. 便起貪◑. 堅執不捨. 心於貪◑不能防護. 而自放縱非理作意相應心牛入境界田. 損壞所有善根苗稼. 以是因緣. 名非律儀. 又如有一. 能速作意. 於諸境界而自攝斂. 然未能觀所有過患令不再起. 是名爲軟世間律儀. 又如有一. 能速作意. 於諸境界而自攝斂. 亦能觀彼所有過患. 令不再起. 是名爲中世間律儀. 由此爲依. 獲得四種作意所攝九相心住. 當知如前聲聞地說. 由得此故. 名離欲貪諸異生類. 彼先修習加行觀時如營農者. 今得增上猶如大王. 於先所得等至所生勝妙諸受. 能正了知是大放逸安足處已. 便使如臣. 聽聞正法增上所生勝奢摩他之所攝護毘鉢舍那. 令其觀察彼所生受性是緣生. 緣生性故體是無常. 彼由此故. 便以意地諸過患相俱行作意. 而得離欲. 旣離欲已復觀等至所依別故. 十種差別. 時分別故. 多百差別. 此中等至所依別故十種別者. 謂有尋有伺. 無尋唯伺. 無尋無伺. 若喜俱行. 若樂俱行. 若捨俱行. 退分. 住分. 若勝進分. 順決擇分. 時分別故多百差別者. 謂卽觀察如是行相. 依生住滅時分所作差別道理. 當知復有多百差別. 如是了知彼所生受是無常性. 流轉差別種種性已. 略由三相. 復審觀彼是無常性. 謂所依故. 現行故. 因故. 所依故者. 謂極乃至第四靜慮所有色身. 是受所依. 現行故者. 謂◑乃至滅受想定其間想受多分現行. 言因故者. 謂當來世所有受因. 卽思求願. 觀察如是乃至有頂所有諸法緣生性故皆是無常. 如是如理審正觀察諸離欲地. 是名上品世間律儀. 當知此中前二律儀. 思擇力攝. 後一律儀. 修習力攝. 彼旣成就如是勝妙不放逸力. 如實通達聖諦理故. 便能永斷執我我所. 以爲前行一切見道所斷煩惱. 又能獲得有學律儀. 彼卽修習有學律儀. 復能永斷妄執我慢以爲前行一切修道所斷煩惱. 究竟證得無學律儀. 此上更無若過若勝所餘律儀

復次若諸苾芻. 已入聖敎不護諸根. 彼便一向造作衆苦. 謂後法苦. 或現法苦. 當知如是不護根者. 如癩病人入蘆荻叢. 爲如其葉可愛境界破. 裂其身. 攝受當來微細俱行後有衆苦. 而不能覺. 如是名爲由後法苦. 說造衆苦. 彼又於此起染起著廣生毁犯. 由是因緣. 雖住空寂阿練若處. 而受現行追悔所起尋思之苦. 如菅茅刺傷害其足. 不能無畏往◑仙衆. 設强趣入淸淨僧中. 便爲有智同梵行人擧其所犯. 由彼內◑覆藏意故. 心如◑毒. 於能擧邊發憤븝害. 又諸有智同梵行者. 知其鄙劣樂捨沙門. 卽便遠避不與同住若諸村邑若阿練若. 咸共譏毁言. 此長老如是毁犯. 如是惡說. 如是惡作. 如是非法雜染而住. 已◑信者. 令其變退. 未◑信者. 令信不生. 是故彼人於現法中. 領受如此追悔所作. 發憤所作. 遠避所作. 譏毁所作. 種種諸苦. 此及前說領受後法所作衆苦. 總略爲一. 名受衆苦. 此中云何名非律儀. 謂於如是現法後法. 具衆過患. 行處境界. 起不如理. 妄執諸相隨好邪想. 邪想爲先於其住處發起順彼相應尋思. 由此不能於前所說一切過失如實觀見. 雖復觀見所有過失. 未能數數多修習故. 於所依中諸煩惱品所有◑重. 未能除遣. 身未輕安. 謂色心身. 由此行相◑及隨眠猶尙和合. 能令違背思擇修習二力對治. 名非律儀. 與此相違. 當知卽是律儀行相. 又此律儀三因緣故. 能令修習速得円滿. 何等爲三. 所謂最初於善說法毘奈耶中. ◑信出家. 旣出家已. 便用神力相應聞慧. 攝持蟲獸相似六根. 旣攝持已. 復用如理作意思慧. 正審觀察過患. 方便在聞慧上修慧下. 故中間繫縛. 中間繫已. 爲欲試察於彼神力得自在不. 乃取◑相. 於諸境界而放縱之. 於彼神力未自在故. 各各馳散別別境界. 然其不能究竟逃竄. 未善觀見彼過患故. 令彼逮獸未善調伏. 又令神力不得自在. 了知是已. 復多修習如理思慧. 令到究竟. 超過作意. 轉更勤修循身正念. 於此正念善修習故. 彼不復能各各馳散別別境界. 當知爾時彼善調伏. 神力於彼而得自在

復次有諸苾芻. 先已修集妙慧資糧. 復得値遇善友. 円滿聽聞諸行三種過患. 謂現法過患. 後法過患. 現法後法過患. 當知此中大種互違爲所依止一切疾病. 名現法過患. 惡趣諸行常恒隨逐能作能往. 名後法過患. 先於現法成就憙貪以爲所依. 能引現法後法老死. 名現法後法過患. 如是總略有三種苦. 一疾病苦. 二惡趣苦. 三老死苦. 謂依善趣及依惡趣. 聽聞如是諸過患已. 精達修行. 法隨法行. 因斯能入聖諦現觀. 次由善◑無我眞智. 如入空室. 現觀內外六處皆空. 彼於爾時. 以慧通達依諸境界忘念. 所生諸煩惱◑能爲損害. 及有餘殘煩惱隨眠貪愛隨眠. 又自通達於相續中. 有諸煩惱. 有諸貪愛. 有諸苦惱. 有諸損害及過. 一切煩惱貪愛. 證有餘依般涅槃界. 一向寂靜. 次後復證無有餘依般涅槃界. 彼先修習譬如草木枝條莖葉. 正法門慧積集聖道. 法隨法行爲所依筏. 於修道中正勤修習. 漸次證於心善解脫. 住有餘依般涅槃界. 一切災惱皆得解脫. 旣住於此. 當知究竟越度衆苦. 到於彼岸

復次由七因緣. 於善說法毘奈耶中. 雖出家已. 復還退捨正所修學. 云何爲七. 謂諸異生未能超度諸異生地. 於五取蘊衆苦惱法. 不能如實了知五轉. 或復異生於諸妙欲. 不能上品觀其過患. 又於行時及於住時. 恒常縱逸於可愛境. 取不如理所有相貌. 不繫念故. 恒常尋思善品惡刺非理尋思. 又無無畏. 若王若餘因事呼逼由怖畏故. 則便隨從. 復有親愛於諸親屬有所顧戀. 彼若招命由親愛故. 則便隨從. 又於境界或隨順貪. 或隨順瞋. 或隨順癡. 發起猛利諸煩惱◑. 又卽於彼心相續中. 常有隨縛. 又由成就下劣勝解. 無有一切廣大勝解. 謂於出離遠離涅槃. 由彼成就劣勝解故. 於諸境界其心趣入. 由於一切父母等事. 不能孑然無顧戀故. 於其出離心不趣入. 於八聖支無勝解故. 於其遠離心不趣入. 由於彼果煩惱斷中無勝解故. 於其涅槃心不趣入. 略由三處攝一切漏. 一見所斷. 二修所斷. 當知此中非理作意. 及所緣境. 名順漏法. 若諸有學於能發起修所斷漏非理作意所緣境界. 雖未永斷. 而由妙慧正通達故. 說名於此順漏法中其心寂靜. 猶有失念增上所生微劣◑故. 未名淸淨. 未名宴默. 然其所起一切見道所斷諸漏. 皆永斷故. 亦名淸淨. 以於當來不生法故. 亦名宴默. 而彼異生成就下劣諸勝解者. 遍於一切順諸漏法. 心不寂靜不名淸淨. 不名宴默. 當知由是七因緣故. 復還退捨正所修學. 與此相違所有白品七因緣故. 於善說法毘奈耶中. 旣出家已. 終不退捨正所修學

復次若有苾芻. 依四著處. 當知彼行四種邪行. 何等名爲四種著處. 謂有苾芻. 於內外處有貪愛故. 能感後有. 於現法中不樂涅槃. 是初著處. 復有苾芻. 於先所捨外謙所有父母等事. 有所願戀繫縛其心. 如是名爲第二著處. 復如有一. 於現法中希求一切利養恭敬. 於諸所得利養恭敬. 耽著不捨. 如是名爲第三著處. 復如有一. 是有學者已見諦跡. 有餘我慢. 少分貪愛之所隨逐. 於修棄捨縱起而住. 如是名爲第四著處. 云何名爲四種邪行. 謂彼最初愛樂後有補特伽羅. 於現法中不樂涅槃. 若諸有學行於縱逸. 由此著處增上力故. 樂與在家及出家衆共相雜住. 如是名爲最初邪行. 又復卽前愛樂後有補特伽羅. 愛樂後有增上力故. 發起邪願. 行於梵行. 如是名爲第二邪行. 又復於先所捨外事有所願戀. 由彼著處增上力故. 能令退捨正所修學. 如是名爲第三邪行. 又於現世希求利養及與恭敬. 於諸所得利養恭敬. 耽著不捨補特伽羅. 由此著處增上力故. 毁犯尸羅. 廣說乃至. 螺音狗行. 彼由顧戀利養恭敬. 不捨所學. 不見是罪. 公然犯戒. 如是名爲第四邪行

復次有諸苾芻. 於義不善從他所聞種種文字一義言說. 便◑猶豫不生歡喜. 今於是中何者爲實. 復有四種能生微妙淸淨智見無倒觀門. 何等爲四. 謂極精勤觀察苦者. 於生受因如實妙智. 又於依持及所依因如實妙智. 又於住因如實妙智. 又於依緣自性助伴隨順苦樂非苦樂行如實妙智. 又二緣故. 如來除滅於義不善補特伽羅所有猶豫. 一者顯示種種文詞所表一義. 文有差別. 義無差別. 由是能令斷除猶豫. 二者開顯聖敎廣義. 由此能令於義通達. 云何名爲聖敎廣義. 謂從資糧地乃至漏盡. 皆說名爲聖敎廣義. 此中邊際根成熟住. 如來所化無我相應善受堅固聞思所成正見成就. 此爲依止. 此爲建立. 獨處空閑. 緣內外處四種識住. 爲欲斷滅諸有取識. 修循身念勝奢摩他毘鉢舍那之所攝受. 由此親近修習勢力. 發生如實緣初識住隣邁現觀止觀雙行. 從此無間於聖諦中能入現觀. 復更修習. 如所得道以漸進趣. 能得一切諸漏永盡. 如能如實緣初識住. 乃至如實緣第四識住. 當知亦爾

復次如先所說. 不護根門補特伽羅. 煩惱諸◑現前不捨. 世及出世思擇修習二力對治有所闕乏. 煩惱生已性多堅執. 魔旣了知性堅執已. 便往其所以諸境界而媚惑之. 如是彼魔於性執著煩惱諸◑補特伽羅. 而得其便. 爲欲媚惑. 於其相續安立所緣. 又卽如是不護根門. 補特伽羅. 於般涅槃欲樂劣故. 親愛劣故. 譬如乾朽葦草舍宅. 魔便於彼積集可愛境界炬火而焚燎之. 由二因緣. 彼爲境界常所蔽伏. 一未生◑令其生故. 二已生◑令相續故. 由爲境界愛所蔽伏. 於廣追覓諸境界時. 多行種種惡不善行. 於行如是邪惡行時. 復爲種種惡不善法之所蔽伏. 如前所說. 行邪行已. 失路而行. 浴流而去. 名順流者. 與此相違. 所有白品. 當知是名非順流者

復次由八種相. 當知總攝後有菩薩諸正行道. 及以道果. 勝聲聞乘爲無有上. 何等爲八. 謂哀愍故. 內勇悍故. 諦察法忍性現前故. 能出離故. 自內發起觀諦行故. 廣大善修世間正見現在前故. 由獲無漏菩提分法得淸淨故. 由善淸淨修覺分. 俱進修無上純◑修道. 依止六處修習円滿. 獲得六種最勝無上円滿德故. 當知此中於諸有情長時哀愍. 熏修其心. 住最後有諸大菩薩. 見諸慰夫◑貪愛河. 順流漂溺爲五相苦乏所逼切. 旣觀見已深起大悲. 何等爲五. 一者見彼◑貪愛河. 不正尋思. 不可愛水常所逼觸. 二者見彼內外六處三毒火낼住於兩岸. 三者見彼在於欲界衆多憂苦種種災橫諸惡毒刺遍布其下. 四者見彼在於色界世間慧眼有所闕故猶如盲冥處在其中. 五者見彼在無色界世間慧眼已円滿故. 諸聖慧眼有所闕故. 猶如昏闇居在其上. 旣見如是◑貪愛河諸有情類. 遍於一切皆不寂靜. 若觸若岸若下中上苦逼迫已. 發起大悲. 是名哀愍. 又卽成就此哀愍者. 或生王家或帝師家. 雖未出家內興勇悍. 我今定當通達妙跡. 歸修梵行. 終無退轉. 如是名爲內興勇悍. 又彼卽於未出家位. 居贍部影. 獨坐思惟. 便能證入最初靜慮. 後於自他老病死法. 正審觀察. 能定忍可. 如是名爲諦察法忍內自現前. 又彼宿世所習善根. 一切善行之所覺發. 復由勇悍諦察法忍增上力故. 便能棄捨廣大妙欲. ◑信出家. 雖無施設. 正梵行者而能自然受持禁戒. 由此禁戒爲依止故. 漸次能證乃至非想非非想處. 如是名爲能正出離. 又彼爲欲棄世間道正求出離. 由於先世正等覺. 所獲得無仙上究竟出離. 正聞勝解. 積集熏修. 身相續故. 於世間道都無信樂. 由是因緣往菩提樹. 卽依先時觀老病死假想之道. 於諸諦相次第觀察. 作是思惟. 是諸世間有情之類. ◑在種種艱險衆苦. 有生有老有病有死. 然其不能於老病死究竟出離. 如實了知如是次第. 觀於老死. 觀老死集. 觀老死滅. 觀能趣證老死滅行. 如理作意爲依止故. 久已積集大資糧故. 以俱生慧便能覺悟一切法性. 安住諸法法住法界. 如是名爲自內發起觀察諦行. 又彼復欲求上漏盡. 方便發起宿住念智. 憶念先世. 從諸如來正等覺所. 於漏盡道積習聞思. 由是發起長時積集. 世間正見令現在前. 然此正見. 如敎授者以此爲依. 能令菩薩安處一坐. 乃至證得究竟漏盡. 如是名爲廣大善修正見現前. 又卽由彼如敎授者所有正見漸次勝進. 先已遠離下地諸欲. 乃至上極無所有處. 當於聖諦得現觀時. 便證無漏四念住等. 乃至最後八聖支道所有一切菩提分法. 擧其最後. 當知亦攝前位一切. 由得彼故. 成不還果. 以得無漏菩提分法. 是故說名獲得淸淨. 彼由如是獲得世間究竟安樂. 獲得出世無漏安樂得淸淨故. 名離熾然. 由世間道. 乃至已離無所有處所繫煩惱. 及已遠離見道所斷諸煩惱故. 名離熱惱. 爲欲無餘永斷有頂所繫煩惱故. 復勤修純無漏道. 所謂修習無上覺支. 是名進修無上修道. 由此修故. 無學地中六種修法究竟円滿. 一者修聖神通. 究竟円滿. 二者修◑五根. 究竟円滿. 三者證得煩惱幷諸習氣無餘離繫. 究竟円滿. 四者證得四種現法樂住. 究竟円滿. 五者證得世間靜慮等脫等持等至. 究竟円滿. 六者證得名身句身文身得隨所欲. 得無艱難宣說正法. 究憙円滿. 當知此中修◑信根究竟滿者. 謂於涅槃意樂◑故. 修精進根究竟滿者. 謂能勇猛造作一切有情義利. 善淸淨故. 修習念根究竟滿者. 謂三念住無忘失法. 善淸淨故. 修習定根究竟滿者. 謂於聖天及以梵住善淸淨故. 修習慧根究竟滿者. 謂十智力善淸淨故. 彼由如是能住六處修円滿因. 得爲大王. 所謂法王由是證得六種円滿. 謂聖神通增上力故. 得大財富自在円滿. 諸根淸淨增上力故. 得大舍宅自在円滿. 斷諸煩惱增上力故. 得受安樂諸坐臥具自在円滿. 現法樂住增上力故. 處其舍宅. 坐臥具中. 證得第一無諸損惱大安樂住自在円滿. 靜慮解脫等持等至增上力故. 證得能辦一切有情正利益事. 遊◑喜樂自在円滿. 於諸名身句身文身. 得隨所欲. 得無艱難宣說正法增上力故. 得爲法王能於他所獲得. 平等分布作用自在円滿. 如是名爲六處修滿爲依止故. 證得六種自在円滿

復次略有四種尋求我論. 由此論故. 薩迦耶見未永斷者. 求我尋思數數現行. 云何爲四. 一者尋求我. 我用何以爲自性. 二者尋求我. 我爲常. 爲是無常. 三者尋求云何我. 我是常. 無常. 四者尋求我. 所有我住在何處. 當知此中略有四種尋求於我. 一者尋求自性. 二者尋求其轉. 三者尋求其因. 四者尋求窟宅. 此中三種可得施設諸行差別. 又此施設可非顚倒. 第四一種由一切種. 終不可得施設差別. 當知施設我自性者. 謂卽施設十二種處所生六識幷受想思. 以爲其我. 過此餘我不可得故. 又卽此我體是無常. 由有生故. 老故. 死故. 又此諸行以於諸趣種種自體生起差別. 不成實故. 說如幻事. 想心見倒迷亂性故. 說如陽焰. 起盡法故. 說有增減. 刹那性故. 名曰暫時. 數數壞已速疾有餘. 頻頻續故. 說爲速疾現前相續. 來無所從. 往無所至. 是故說爲本無今有有已散滅. 由如是相. 略說生身展轉無常. 及有因刹那展轉無常. 如是三種如理施設我之自性若轉若因. 施設我之所有窟宅. 緣不可得. 由諸行中離諸行性別有實我. 住諸行中不可得故. 由是因緣. 約世俗諦諸行尙空不可施設. 何況勝義. 是故一向於空立空. 如是由心如理作意. 聞解了故. 思等了故. 修諦了故. 如其次第差別說言. 應當歡喜. 應當等喜. 應當遍喜

瑜伽師地論卷第九十一

위

*

다음

->